De tre mænd på 24, 25 og 26 som de seneste dage har siddet fængslet sigtet for at bedøve og voldtage to kvinder på stripklubben Red Light i Jomfru ane Gade i Aalborg er blevet løsladt.

De to kvinder som er 22 og 23 år har fortalt, at de både blev tvunget til samleje og oralsex under bedøvelse af et ukendt stof natten til tirsdag. De tre mænd blev efterfølgende anholdt og fik i et grundlovsforhør opretholdt anholdelsen frem til i morgen, men de er altså nu blevet løsladt, oplyser deres advokat til Ritzau.